PATVIRTINTA

 Šiaulių „Ringuvos“ specialiosios mokyklos

 direktoriaus 2017 m. balandžio 25 d.

 įsakymu Nr. TOV-33

**ŠIAULIŲ „RINGUVOS“ SPECIALIOSIOS MOKYKLOS**

**SANDĖLININKO PAREIGYBĖS APRAŠYMAS**

**I. PAREIGYBĖS CHARAKTERISTIKA**

1. Šiaulių „Ringuvos“ specialiosios mokyklos (toliau – Mokykla) sandėlininkas yra darbuotojas, dirbantis pagal darbo sutartį, pareigybės lygis – C, kodas-432107

**II. BENDROSIOS NUOSTATOS**

2. Mokyklos sandėlininko pareigybės aprašymas (toliau – Aprašymas) reglamentuoja sandėlininko profesinę veiklą.

3. Sandėlininką priima, atleidžia, perkelia į kitą darbą, skiria drausmines nuobaudas Lietuvos Respublikos nustatyta tvarka Mokyklos direktorius.

4. Sandėlininkas privalo vadovautis Mokyklos nuostatais, Mokyklos direktoriaus įsakymais, darbo tvarkos taisyklėmis bei šiuo Aprašymu.

5. Sandėlininkas turi vadovautis pareigine instrukcija, saugos darbe, priešgaisrinės, elektrosaugos reikalavimais.

6. Sandėlininkas tiesiogiai pavaldus direktoriaus pavaduotojui ūkio reikalams.

**III. KVALIFIKACINIAI REIKALAVIMAI**

7. Sandėlininkas turi atitikti šiuos kvalifikacinius reikalavimus:

7.1. turėti nežemesnį kaip vidurinį išsilavinimą;

7.2. išmanyti saugos darbe, priešgaisrinės saugos reikalavimus. Tinkamai sandėliuoti, nurašyti, išduoti maisto produktus, kanceliarines, švaros ir buities prekes.

**IV. PAREIGYBĖS FUNKCIJOS**

8. Šias pareigas einantis sandėlininkas vykdo tokias funkcijas:

8.1. laikosi darbo tvarkos taisyklių;

8.2. priima maisto produktus iš tiekėjų, sutikrina maisto produktų kiekius, kokybę, realizacijos laiką, perka ir aprūpina valytojas, mokytojo padėjėjas švaros ir sanitarinėmis prekėmis;

8.3. prižiūri, kad tiekėjų pristatomi maisto produktai būtų saugūs, turėtų tai patvirtinančius dokumentus, reikalauja, kad kartu su produktais tiekėjai pateiktų sąskaitas-faktūras;

8.4. pagal valgiaraštį išduoda maisto produktus į virtuvę, juos nurašo;

8.5. tinkamai sandėliuoja maisto produktus;

8.6. veda maisto produktų ir kitų prekių apskaitą;

8.7. tvarko savo veiklos dokumentus;

8.8. prižiūri maisto, daržovių ir kitus sandėlius, juose esančius inventorius, įrengimų, indų švarą;

8.9. informuoja direktoriaus pavaduotoją ūkio reikalams apie jam patikėto darbo baro stovį ir gedimus;

8.10. dirba tik su tvarkingais, nereikalaujančiais grėsmės sveikatai ir gyvybei įrengimais bei inventoriumi;

8.11. kiekvieną mėnesį vykdo maisto produktų ir kitų prekių suderinimą su mokyklos buhalteriu, laiku ir tvarkingai veda maisto produktų ir kitų prekių apskaitą sandėlyje, tvarko (priėmimo, išdavimo, nurašymo) finansinius dokumentus;

8.12. vykdo kitus sandėlininko darbus, susijusius su maisto produktų ir kitų prekių funkcijomis;

8.13. vykdo įstaigos vadovo nurodymus;

8.14. vykdo kitus teisės aktų nustatytus ar Mokyklos direktoriaus priskirtus nenuolatinio pobūdžio pavedimus pagal kompetenciją.

**V. PAREIGYBINĖS TEISĖS**

9. Sandėlininkas turi teisę:

9.1. reikalauti iš administracijos saugių darbo sąlygų;

9.2. reikalauti kad darbdavys užtikrintų darbuotojo saugą ir sveikatą;

9.3. atsisakyti dirbti, jeigu yra pavojus darbuotojo saugai ir sveikatai;

9.4. dalyvauti Mokyklos susirinkimuose bei reikšti savo nuomonę. Dalyvauti Mokyklos savivaldoje;

9.5. į atostogas, darbo užmokestį ir kitas darbuotojams teisės aktų nustatytas garantijas;

9.6. nepriimti nesaugių, nekokybiškų maisto produktų, produktų, kuriems nepateikiami kokybę ir saugumą patvirtinantys dokumentai;

9.7. dalyvauti inventorizuojant sandėlyje esančius maisto produktus ir kitas prekes.

**VI. SKYRIUS**

**MOKINIŲ SAUGUMO UŽTIKRINIMAS**

10.Sandėlininkas, įtaręs ar pastebėjęs žodines, fizines, socialines patyčias, smurtą:

10.1. nedelsdamas įsikiša ir nutraukia bet kokius tokį įtarimą keliančius veiksmus;

10.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

10.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

10.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

11.Sandėlininkas, įtaręs ar pastebėjęs patyčias kibernetinėje erdvėje arba gavęs apie jas pranešimą:

11.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

11.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

11.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

11.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

11.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**VII. ATSAKOMYBĖ**

12. Sandėlininkas atsakingas:

12.1. už tinkamą priskirtų funkcijų vykdymą;

12.2. už maisto produktų ir kitų prekių sandėliavimo taisyklių, režimo laikymąsi;

12.3. už patikėtų darbo priemonių išsaugojimą;

12.4. už periodišką higieninio mokymo kursų išklausymą ir vykdymą;

12.5. už administracijos įsakymų, pavedimų vykdymą;

12.6. už materialinių vertybių apsaugą;

12.7. už kartą metuose sveikatos pasitikrinimą;

12.8. už teisingą duomenų pateikimą;

12.9. už tinkamą darbo laiko naudojimą;

12.10. už darbuotojų saugos darbe, priešgaisrinės saugos ir sanitarijos reikalavimų laikymąsi.

13. Mokyklos sandėlininkas už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

14. Už šio pareigybės aprašymo, reikalavimų ir norminių aktų pažeidimus, dėl kurių įvyko arba galėjo įvykti nelaimingas atsitikimas, taikoma Lietuvos Respublikos įstatymų nustatyta drausminė, materialinė ir baudžiamoji atsakomybė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_